האלף השני
אירועים בולטים

|  | אירופה | המזרח התיכון | המזרח הרחוק ואוקיאניה | אמריקה | אפריקה שמדרום לסהרה |  |
| --- | --- | --- | --- | --- | --- | --- |
| המאה ה-11 |   1054 נותקה האחדות הכנסייתית בין הנצרות הקתולית במערב לבין הנצרות האורתודוקסית במזרח 1066 כיבוש אנגליה על ידי הנורמנים מסמלת את סוף תקופת הפלישות הוויקינגיות   1088 נוסדה האוניברסיטה המערבית הראשונה   1095 גיוסו של מסע הצלב הראשון |   לאורך המאה תור הזהב של האסלאם מתבטא בין השאר בחיבורים המתמטיים של עומר ח'יאם, איבן מוה'דה אל ג'ייאני (אנ') ואחרים 1027–1060 על רקע משבר כלכלי תמורות בשליטה במערב אסיה: נפילת מספר נסיכויות, בראשן השושלת הבויהית, ודעיכת האימפריה הביזנטית, ומנגד עליית נסיכויות נוספות בראשן השושלת הסלג'וקית 1095 הגעתו של מסע הצלב הראשון למזרח התיכון | 1005 נחתם הסכם שאניואן 1078–1127 פריחה אמנותית וספרותית תחת שלטונה של שושלת סונג. בתקופה זו נכתבות כמה יצירות קלאסיות ופורצות דרך   |  סביבות שנת 1000 ננטשת טיוואנאקו, בירתה של מעצמה בלתי ידועה שקדמה לאינקה במאה זו הופכת קהוקיה למרכזה של תרבות המיסיסיפי, ולאחד המשמעותיים באמריקה הצפונית |  1040–1100 אימפריית אל-מוראביטון כובשת בהדרגה שטחים גדולים בצפון מערב אפריקה (ודרום חצי האי האיברי), והחליפה את אימפריית גאנה בדומיננטיות האזורית  |  |
| המאה ה-12 |   1122 חתימת קונקורדט וורמס מסיימת את מאבק האינווסטיטורה בין הקוריה הרומאית והאפיפיורים לבין המלכים החילוניים של אירופה |  1171–1188 השושלת האיובית מגרשת את הצלבנים ומאחדת את המרכזים השלטוניים החשובים – קהיר, בגדאד ודמשק – תחת שלטון מרכזי אחד, לראשונה מאז המאה ה-9 במהלך המאה התפתחות זרמים נוספים באסלאם – הקאדריה והסהרורדיה (אנ')  |   1125 שושלת ג'ין משתלטת על מנצ'וריה וממשיכה במסע כיבושים באזורים נוספים של צפון סין 1150 נוסדה אנגקור ואט 1180 נקודת ציון לתחילת תקופת יפן הפיאודלית המחצית השנייה של המאה הנאו-קונפוציאניזם חודר לחברה ולמנהל הסיניים ומשפיע עליהם עמוקות |  שיאה של התרבות המישטקית, אחת החשובות במחצית הראשונה של האלף במסו אמריקה 1100 הטולטקים מקימים את בירתם בטולה  1175 חורבן התרבות הטולטקית במרכז אמריקה |  במהלך המאה עלייתו של אחד ממרכזי הסחר החשובים באפריקה שמדרום לסהרה – זימבבואה הגדולה  |  |
|  | אירופה | המזרח התיכון | המזרח הרחוק ואוקיאניה | אמריקה | אפריקה שמדרום לסהרה |  |
| המאה ה-13 |  1190–1272 ממלכות אירופה שולחות בזו אחר זו שבעה מסעות צלב לארץ ישראל 1215 ג'ון מלך אנגליה חותם על המגנה כרטה 1231 הכנסייה הקתולית מתחילה את מדיניות האינקוויזיציה 1223–1288 המונגולים כובשים חלקים נרחבים במזרח אירופה |  1250 הממלוכים כובשים את מצרים מן האיוביים 1260 שיא כיבושיה של האימפריה המונגולית במזרח התיכון 1291 הממלוכים כובשים את המאחז הצלבני האחרון ומגרשים את הנוכחות הנוצרית באזור לאחר כ-200 שנה במהלך המאה התפתחות זרמים נוספים באסלאם – הבקטשיה והקוברוויה (אנ') |  1200 ילידי טהיטי מתיישבים בהוואי 1206 ג'ינגיס חאן מייסד את האימפריה המונגולית, ובהמשך כובש את צפון אסיה ושטחים אדירים נוספים במחצית השנייה של המאה פתיחתה מחדש של דרך המשי תחת שלטון המונגולים |  1200 צ'יצ'ן איצה ננטשת  1200 נוסדה ממלכת קוסקו 1276–1299 "הבצורת הגדולה" – אירוע אקלימי רחב היקף וחריג בעוצמתו, שגרם לנטישת יישובים באמריקה הצפונית ולפגיעה קשה בתרבויות המקומיות במהלך המאה נופלת העיר טולה, עיר טולטקית (אנ') במקורה ששלטה באזור מקסיקו במשך מאות שנים, והתרבות המישטקית (אנ') נוטשת ערים מרכזיות נוספות, שעליהן משתלטות תרבויות פרוטו-אצטקיות |  1200 ממלכת מוטאפה הוקמה בזימבבואה 1203 סומאגורו קאנטה כובש את ממלכת גאנה 1270 תחילת תור הזהב של אתיופיה |  |
| המאה ה-14 |  1315–1317 הרעב הגדול של 1315–1317 גורם לסדרת מהומות ומשנה את הסדר הפאודלי שרווח עד אז 1348 פורצת מגפת המוות השחור אשר תקטול בין רבע לחצי מאוכלוסיית אירופה החל מאמצע המאה ראשית תקופת הרנסאנס  |  1350 קפה בושל לראשונה במהלך המאה התפתחות זרמים נוספים באסלאם – הנקשבנדיה והנעמתאללהי (אנ') | 1300 הגירה פולינזית לניו זילנד 1300 פסלי אבן ענקיים הוקמו באי הפסחא 1326 סולטנות דלהי הופכת למדינה הראשונה שכובשת את מרבית שטחי הודו, ומחזקת את הגעתו של האסלאם להודו 1346 מגפת המוות השחור פורצת בהודו, משם תתפשט למקומות רבים ברחבי העולם 1350 אימפריית מג'פהיט היא הראשונה שמשתלטת באופן מאורגן על האיים דרום-מזרח אינדונזיה 1368 צבאו של ג’ו יואנג’אנג מצליח לשים סוף לשלטון המונגולי ומתחיל את שושלת מינג |   1315 הוקמה טנוצ'טיטלאן 1325 הוקמה העיר המרכזית הראשונה של תרבות פורפצ'ה, שעתידה להפוך למדינת טרסקן (אנ'), אחד הכוחות המשמעותיים באזור במאות השנים הבאות  1350 הנורדים נוטשים את גרינלנד  1350 נערכת מלחמה בין בני האינקה וממלכת צ'ימור (אנ') 1360–1400 תרבות סיקאן (אנ') באזור פרו נכבשת על ידי ממלכת צ'ימור (אנ') |  במהלך המאה שיא חדירתה של תרבות איסלאמית וערבית מצפון אפריקה לאפריקה השחורה 1325 אימפריית מאלי מגיעה לשיאה במערב אפריקה 1331 זוכה לתיעוד נקודות הסחר המפותחות שבמזרח אפריקה לחופי האוקיינוס ההודי, ובראשן קילווה קיסיוואני, אחת מצמתי המסחר החשובות באזור בחצי הראשון של המילניום 1375 אימפריית סונגהאי מתפצלת מאימפריית מאלי  |    |
|  | אירופה | המזרח התיכון | המזרח הרחוק ואוקיאניה | אמריקה | אפריקה שמדרום לסהרה |  |
| המאה ה-15 |   1453 הכיבוש העות'מאני של קונסטנטינופול   1455 מודפס תנ"ך גוטנברג, ומסמל את תחילתה של מהפכת הדפוס 1492 הרקונקיסטה – כיבושה של ספרד מחדש מהמוסלמים – מושלמת לאחר כ-700 שנים 1492 כריסטופר קולומבוס מגיע לאמריקה 1494 חוזה טורדסיאס מחלק את הלגיטימיות לשליטה קולוניאליסטית עולמית בין ספרד לפורטוגל 1498 ואסקו דה גאמה מגלה את המסלול הימי להודו |  1453 האימפריה העות'מאנית כובשת את קונסטנטינופול 1496 ספרד כובשת את מלייה ממרוקו  |  1413–1424 פריחת בנייה בסין במהלכה מתחילים העבודות על העיר האסורה בבייג'ינג, מוקם מקדש השמיים, משופצת החומה הגדולה ומורחבת התעלה הגדולה 1431 איוטהאיה כובשת את אנגקור |  1428 האצטקים כובשים את אצכפוטזאלקו והופכים לאומה הדומיננטית באזור מקסיקו 1448 נפילתה של מיאפאן, העיר המרכזית של תרבות המאיה בתקופה הפוסט-קלאסית  1470 בני האינקה כובשים את ממלכת צ'ימור   1492 כריסטופר קולומבוס "מגלה" את אמריקה 1430–1500 בני האינקה כובשים את תרבות איימרה (אנ') |  1450 בערך ננטש אזור זימבבואה הגדולה, שהייתה ממרכזי הסחר החשובים באפריקה שמדרום לסהרה 1482–1488 האימפריה הפורטוגזית מקימה את מאחזיה הראשונים לחופי אפריקה, והופכת את הנתיב הימי שעוקף את אפריקה לדרך שיט מוסדרת אל הודו. אלו ניצנים של הקולוניאליזם העתיד להגיע במאות הבאות |  |
| המאה ה-16 |   תחילת המאה הוגים בתקופת הרנסאנס מעלים לכתב את ראשית ההגות ההומניסטית הקדם-מודרנית 1502 אמריגו וספוצ'י הראשון לזהות את אמריקה כיבשת חדשה. בהמשך המאה כבשה ספרד אזורים נרחבים ביבשת 1502 נפילת המאחז האחרון של אורדת הזהב במזרח אירופה, שם קץ לאחיזתם של המונגולים ביבשת 1517 מרטין לותר, מייסד הנצרות הפרוטסטנטית, מפרסם את "95 התזות" 1529 לאחר כ-200 שנים שבהן האימפריה הע'ותמאנית כובשת בהדרגה שטחים נרחבים בדרום-מזרח אירופה. כיבושיה נבלמים בגבול וינה    |  1520–1566 תחת סולימאן הראשון מגיעה האימפריה העות'מאנית לשיאה ושולטת מגבול מרוקו עד גבול אוסטריה, ומאחדת בשלטון אחד לאחר מאות שנים את קהיר, מכה ובגדאד | 1512 בסיסים פורטוגזיים ראשונים באזור מלזיה הם תחילת השלב המוקדם ביותר של הקולוניאליזם האירופי באזור 1526 עלייתה של האימפריה המוגולית בדרום אסיה 1553–1651 האימפריה הרוסית מרחיבה בהדרגה את כיבושיה בצפון אסיה עד להגעתה בשנת 1651 לגבול האוקיינוס השקט |   1519–1521 הכיבוש הספרדי של האימפריה האצטקית שנות ה-30 לאחר מאבק ממושך, מדינת טרסקן (אנ') מאבדת את עצמאותה לספרדים 1533 האימפריה הספרדית ממוטטת את אימפריית האינקה 1537 המתיישבים האירופאים מגלים את תפוחי האדמה   1545 המתיישבים האירופאים מגלים מרבצי כסף בהרי האנדים |  1509 העבדים האפריקאים הראשונים מגיעים לאמריקה 1560–1591 שיא גודלה של אימפריית סונגהאי, האימפריה הדומיננטית של מערב אפריקה בשנים אלו 1591 מלחמת אזרחים שפורצת באימפריית סונגהאי יוצרת הזדמנות לאחמד אל-מנסור, סולטאן מרוקו, והוא תוקף את סונגהאי ומביא לנפילת האימפריה 1572–1603 ימי השיא של אימפריית קאנם בורנו המרכז אפריקאית – שמתרחבת ומאחדת לתוכה קבוצות אתניות שונות |  |
|  | אירופה | המזרח התיכון | המזרח הרחוק ואוקיאניה | אמריקה | אפריקה שמדרום לסהרה |  |
| המאה ה-17 |   1610 גלילאו גליליי מפרסם את תצפיותיו על צדק 1618–1648 פורצת במרכז אירופה מלחמת שלושים השנים בהשתתפות זו או אחרת של רבות מהמדינות הבולטות של אירופה 1687 אייזק ניוטון מפרסם את הספר "העקרונות המתמטיים של פילוסופיית הטבע", הנחשב לאבן דרך משמעותית במהפכה המדעית |   |  1610 התה החל להתפשט בעולם 1642 אבל ינזון טסמן מגלה את טסמניה וניו זילנד 1644 שליטי מנצ'וריה משתלטים על סין ומקימים את שושלת צ'ינג שהגבירה את מגמת פתיחתה של סין למערב |  1607 נוסדה הקולוניה וירג'יניה (אנ')  1624 האי מנהטן נרכש מן הילידים האמריקאים  1697 הממלכה העצמאית האחרונה באמריקה נכבשה על ידי ספרד |  1600 נוסדה ממלכת רואנדה (אנ')  1600 נוסדה ממלכת דהומיי 1511–1665 שיא התרחבותה של ממלכת קונגו במערב אפריקה. הממלכה הגיעה לשיא צמיחתה בתחילת המאה ה-17 |  |
| המאה ה-18 |     במהלך המאה שיאו של עידן הנאורות שהשפיע עמוקות על החברה באירופה 1776 רואה אור הספר עושר העמים של אדם סמית', שעתיד להשפיע עמוקות על תפיסת העולם הכלכלית של מעצמות אירופה 1792 דנמרק היא המדינה הראשונה שמוציאה את העבדות מחוץ לחוק 1789–1799 המהפכה הצרפתית 1796 החיסון הראשון | 1717–1770 לאחר סדרת מאבקי כוח פנימיים, מחוזות מצרים ואלג'יריה אמנם נותרים רשמית תחת שלטון האימפריה העות'מאנית, אולם מכוננים ישויות ריבוניות עצמאיות בפועל 1799 גילוי אבן רוזטה |  1751 סין כובשת את טיבט   1760 עלייתו של השלטון הבריטי בהודו 1795 הקמת ממלכת הוואי |  1762–1763 במסגרת חוזה פריז והסכם פונטנבלו, עוברים שטחים נרחבים מידי האימפריה הצרפתית והספרדית לידיה של האימפריה הבריטית 1776 הכרזת העצמאות של ארצות הברית | במהלך המאה שיא סחר העבדים מאפריקה בשנים 1650–1850 1719 תחילת ימי ממלכת האשנטי באזור גאנה, שהייתה מפותחת יחסית לאזור  |  |
|  | אירופה | המזרח התיכון | המזרח הרחוק ואוקיאניה | אמריקה | אפריקה שמדרום לסהרה |  |
| המאה ה-19 |   1760–1860 המהפכה התעשייתית הראשונה והשנייה  1815 ואילך מעצמות המלוכה באירופה יוצרות בקונגרס וינה "מאזן עוצמה" בניסיון לבלום תהליכי לאומיות וליברליזם. החלטות רבות בתקופה זו מתקבלות בהחלטה משותפת 1848–1867 פרסום המניפסט הקומוניסטי והקפיטל של קרל מרקס, שהשפיע עמוקות על התעצבות החברה והכלכלה 1848–1849 אביב העמים – נקודת שיא בתקופה של מהפכות לאומיות 1859 פרסום הספר המדעי "מוצא המינים"   1882 הוכחת תאוריית החיידקים כגורמי מחלות המחצית השנייה של המאה שיאו של הקולוניאליזם האירופי – מעצמות אירופה שולטות באזורים נרחבים בעולם |  1832 כישלון האימפריה העות'מאנית במלחמת העצמאות היוונית מתחיל כ-100 שנים של התדרדרות האימפריה, בהן מעצמות אירופה הקולוניאליסטיות כובשות בהדרגה חתיכה אחר חתיכה משטחה 1869 נפתחת תעלת סואץ |  1819 האימפריה הבריטית משלימה את כיבוש הודו, בדרכה לכיבושים נוספים במזרח הרחוק 1830 האימפריה הבריטית משלימה את כיבוש אוסטרליה 1840 נחתם הסכם ואיטנגי  1845 מתחילים מלחמות הקרקעות של ניו זילנד  1845 נוסדה ממלכת טונגה 1840–1854 הסכם קנגאווה ומלחמת האופיום הראשונה כנקודות ציון לפתיחת יפן וסין למערב 1868 רסטורציית מייג'י ביפן 1886 האימפריה הרוסית מגיעה לשיא כיבושיה בצפון אסיה 1893–1902 ניו זילנד ואוסטרליה הן המדינות הראשונות בעולם שמכירות בזכות הבחירה לנשים |   1814–1826 תהליך מהיר של דה-קולוניזציה באמריקה הלטינית 1823 דוקטרינת מונרו – שינוי מדיניות ארצות הברית לאי-סובלנות לקולוניאליזם אירופי באמריקה 1846–1848 מלחמת ארצות הברית-מקסיקו בה מגדילה ארצות הברית את שטחה באופן משמעותי 1840–1860 המהפכה התעשייתית השנייה, בתומה ארצות הברית הופכת לאחת המעצמות העולמיות 1849–1865 מלחמת האזרחים האמריקנית 1864–1870 מלחמת הברית המשולשת בין פרגוואי לבין ברזיל, ארגנטינה ואורוגוואי, במהלכה נהרגו כ-90% מהגברים בפרגוואי 1898 מלחמת ארצות-הברית ספרד שמה קץ לחצי מילניום של התיישבות ספרדית באמריקה    |  1809 איחוד קונפדרציה של עמים מערב-אפריקאים תחת הנהגת ח'ליפות סוקוטו (אנ'). האיחוד הפך את הקונפדרציה לגורם מסחרי חשוב ביבשת, ולכוח הדומיננטי במערב אפריקה. הצלחת מלחמת פולאני שהובילה להקמת האיחוד, הכניסה מספר אזורים ביבשת לתקופה של מלחמות ג'יהאד איסלאמיות המנסות לחקות את ההצלחה 1880–1914 המרוץ לאפריקה: כיבוש, חלוקה וקולוניזציה של טריטוריות אפריקאיות על ידי מעצמות אירופאיות. עשורים אלו תרמו דרמטית לעיצובה של יבשת אפריקה בהמשך המאה ה-20 |  |
| המאה ה-20 |     1914–1918 מלחמת העולם הראשונה 1917 המהפכה הרוסית 1918 הכרה בזכות הבחירה לנשים בבריטניה, כחלק ממגמה עולמית, היא נקודת ציון משמעותית בגל הראשון של הפמיניזם  1922 עליית התנועה הפשיסטית באיטליה   1928 גילוי הפניצילין    1939–1945 מלחמת העולם השנייה והשואה 1947–1991 המלחמה הקרה, שמסתיימת עם התפרקות ברית המועצות  |   1912–1918 האימפריה העות'מאנית מאבדת כמעט את כל שטחה במלחמת הבלקן ובמלחמת העולם הראשונה, מתמוטטת והופכת לטורקיה. הדבר מאיץ את ההשתלטות הקולוניאליסטית-אירופית באזור 1932–1962 כחלק ממגמה עולמית של לאומיות ודה-קולוניזציה מוקמות מדינות עצמאיות במזרח התיכון 1945–1961 ניסיונות ליזמות פן-ערביות, בראשן הליגה הערבית והרפובליקה הערבית המאוחדת 1948–1982 סדרה של מלחמות בין-לאומיות בין ישראל לשכנותיה 1990–1991 מלחמת המפרץ בין עיראק לבין קואליציה בהובלת ארצות הברית  |  1943 שיא כיבושיה של האימפריה היפנית במזרח אסיה 1945 ארצות הברית מטילה פצצות אטום על הירושימה ונגסקי  1947 חלוקת הודו 1947–1991 המלחמה הקרה, שמסתיימת עם התפרקות ברית המועצות |    1908 מפעל המכוניות פורד מציג את הדגם החדש, פורד מודל טי  1920 הכרה בזכות הבחירה לנשים בארצות הברית, כחלק ממגמה עולמית, היא נקודת ציון משמעותית בגל הראשון של הפמיניזם 1929–1939 השפל הגדול 1942 השקת הכור הגרעיני הראשון בעולם (אנ') 1947 תחילתה של המלחמה הקרה 1955–1970 התנועה לזכויות האזרח, בראשותו של מרטין לותר קינג, מובילה לביטול אפליות על בסיס גזע 1962 משבר הטילים בקובה – נקודת משבר קיצונית במלחמה הקרה 1963–1972 שיאו של הגל השני של הפמיניזם – מהפכה שמרכזה בארצות הברית 1964–1979 ירידת הדמוקרטיה באמריקה הלטינית לאחר נפילתם של המשטרים בברזיל, צ'ילה וארגנטינה, ומעבר לשלטון דיקטטורי 1969 הנחיתה הראשונה על הירח 1983–1989 במסגרת הגל השלישי של הדמוקרטיה, הפכו כלל מדינות אמריקה לדמוקרטיות, למעט קובה 1991 תום המלחמה הקרה |  1951–1977 דה-קולוניזציה של אפריקה – תהליך בו חדלו להתקיים הקולוניות האירופאיות באפריקה, ובמקומן קמו שורה של מדינות עצמאיות 1994 סיום האפרטהייד בדרום אפריקה |  |
מסע הצלב הראשון: חיילים נוצרים מסיימים לכבוש את העיר ירושלים ב-15 ביולי 1099, כולל כיבוש כנסיית הקבר הקדוש לאחר מצור ממושך וטובחים בתושבים היהודים והמוסלמים
התרחבת האימפריה המונגולית בין השנים 1206 עד 1294
במהלך המאה ה-14 מגפת המוות השחור קטלה בין רבע לחצי מאוכלוסיית אירופה
כריסטופר קולומבוס "מגלה" את אמריקה (1492)
בשנים 1789 עד 1799 מתרחשת המהפכה הצרפתית אשר במסגרתה הופלה המונרכיה האבסולוטית והכנסייה הקתולית נושלה מכוחה
בשנים 1775 עד 1783 מתרחשת מלחמת העצמאות האמריקאית אשר במסגרתה הצליח העם האמריקאי להשתחרר מהשלטון הבריטי הקולוניאלי
נפוליאון הראשון, אשר הפך לשליט צרפת ב-1799, הוביל במהלך העשור הראשון של המאה ה-19 את צרפת לכיבוש רוב מערב ומרכז אירופה
עלייתה לשלטון של המפלגה הנאצית בשנת 1933 הביאה ליצירת המשטר של גרמניה הנאצית שיזם והוביל למלחמת העולם השנייה ולשואת יהודי אירופה
הקמת מדינת ישראל (1948)